《奉寄华山王》
明代·邓渼

别馆春云宛宛舒，华山国里似华胥。
铜丸解擿《渔阳掺》，竹简时探宛委书。
论定千秋知敬礼，时危百一感应璩。
西园飞盖无虚日，文学谁堪载后车。

作者简介：（1569—?）明江西新城人，字远游。万历二十六年进士。授浦江知县，官至顺天巡抚。天启时，忤魏忠贤，谪戍贵州。崇祯初赦还卒。有《留夷馆集》、《南中集》、《红泉集》。